Ալեք Գինես
Ալեք Գինես (, ), անգլիացի դերասան։

Կենսագրություն և կարիերա 
Ալեք Գինեսը ծնվել է 1914 թվականի ապրիլի 2-ին Լոնդոնի աղքատ թաղամասերից մեկում։ Իր դերասանական կարիերան սկսել է որպես թատրոնի դերասան, խաղալով Ջոն Գիլգուդի թատրոնում, որտեղ 1938 թվականին խաղացել է Համլետի դերը։

Առաջին հաջողված աշխատանքը կինոյում կարելի է համարել 1949 թվականի «Բարի սրտեր և գահեր» սև կատակերգությունը, որտեղ Ալեք Գինեսը մարմնավորում է միանգամից 8 հերոսի, այդ թվում նաև կնոջ կերպար։

Կինոյում հաջողված աշխատանքներից են նրա՝ անգլիացի հայտնի ռեժիսոր Դևիդ Լինի նկարահանած ֆիլմերը, ինչպես նաև «Աստղային պատերազմներ» ֆիլմաշարում նրա խաղացած Օբի-Վան Քենոբի դերը։ Դևիդ Լինը տաղանդավոր դերասանին նկատել էր «Մեծ հույսեր» ներկայացման մեջ և առաջարկել էր նկարահանվել պիեսի էկրանավորման մեջ։ Դրանից հետո Գինեսը խաղում է Լինի գրեթե բոլոր նշանավոր ֆիլմերում («Կամուրջ Քվայ գետի վրայով», «Լոուրենս Արաբացի», «Դոկտոր Ժիվագո»)։

Ֆիլմագրություն 
Խաղացել է մոտ 60 ֆիլմում, դրանցից առավել նշանավորներն են.

Մրցանակներ և պարգևներ 
Ընդհանուր թվով ստացել է 29 տարբեր կինոմրցանակներ, ներկայացված է եղել ևս 12-ի։ 6 անգամ ներկայացվել է Օսկարի, ստացել 2-ը, «Կամուրջ Քվայ գետի վրայով» Օսկար լավագույն դերասանի համար անվանակարգում և 1980 թ. ստացել է Օսկար կինոյում ունեցած ավանդի համար։ 3 անգամ ներկայացվել է Ոսկե Գլոբուսի, ստացել 1-ը։ Մյուս մրցանակների թվում են՝ 4 BAFTA, Բեռլինի և Վենետիկի կինոփառատոնների մրցանակ և այլն։

1955 թ. նա Անգլիայի թագուհու կողմից պարգևատրվում է Բրիտանական կայսրության մեդալով, իսկ 4 տարի անց հռչվակում է ասպետ։

Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում նրա «Աստղային պատերազմներ. Էպիզոդ IV. Նոր հույս» ֆիլմի հերոս Օբի-Վան Քենոբին 37-րդ տեղում է որպես դրական հերոս։

Գրականություն 
 Chambers, Colin. Continuum Companion to Twentieth Century Theatre. London։ Continuum International Publishing Group, 2002. ISBN 0-8264-4959-X.
 Guinness, Alec. A Positively Final Appearance։ A Journal, 1996-1998. London։ Penquin Books, 2001. ISBN 978-0-14-029964-9.
 Guinness, Alec. My Name Escapes Me. London։ Penquin Books, 1998. ISBN 978-0-14-027745-6.
 Pearce, Joseph. Literary Converts։ Spiritual Inspiration in an Age of Unbelief. London։ Ignatius Press, 2006. ISBN 978-1-58617-159-9.
 Read, Piers Paul. Alec Guinness։ The Authorised Biography. New York։ Simon & Schuster, 2005. ISBN 978-0-7432-4498-5.
 Taylor, John Russell. Alec Guinness։ A Celebration. London։ Pavilion, 2000. ISBN 1-86205-501-7.

Ծանոթագրություններ

Արտաքին հղումներ 

 IMDb-ում էջ
 ԿինոՊոիսկ կայքում
 Internet Broadway Database -ում
 Ալեք Գինեսի կենսագրություն allmovie կայքում
 British Film Institute's Screenonline կայքում

Անգլիացի դերասաններ
Օսկարակիրներ
20-րդ դարի դերասաններ
Երկրորդ համաշխարհային պատերազմի մասնակիցներ
Լոուրենս Օլիվիեի մրցանակի դափնեկիրներ
Անգլիացի սցենարիստներ
BAFTA մրցանակի դափնեկիրներ
«Ոսկե գլոբուս» մրցանակի դափնեկիրներ
«Թոնի» մրցանակի դափնեկիրներ
Անգլիացի կինոդերասաններ
Լավագույն դերասան Օսկարի մրցանակակիրներ
Թատրոնի դերասաններ
Բրիտանացի հեռուստատեսային դերասաններ
Ինքնակենսագիրներ